San Fernando (Pampango)

San Fernando -  - estas triaklasa universitata urbego en Filipinoj, en regiono Centra Luzono, en provinco Pampango, kie ĝi estas regiona kaj provinca ĉefurboj. La urbego nomiĝas laŭ la reĝo Fernando la 6-a (Hispanio).  
eta|maldekstre|
 Bazaj informoj 
 loĝantaro:  (2015) 
 horzono: UTC+8 (PST)
 poŝtkodoj: 2000   
 telefonkodo: +63 (0)45 
 Supermara alteco: ĉirkaŭ 80 m
 Areo: 67,74 km²

 Geografio 
San Fernando kuŝas sur ebenaĵo ne havanta marbordon . Angeles troviĝas nur 12, Kezonurbo 62, Manilo 64 kilometrojn (aere) .

 Historio 
San Fernando estis fondita en 1754 el sporadaj domoj apartenantaj al la najbaraj komunumoj.  La unua preĝejo estis konstruita jam en la sekvanta jaro. En 1878 parokestro de San Fernando baris fondon de pli nova urbeto "Calulut". En 1881 San Fernando jam estis provinca ĉefurbo (tamen ne fakte). Oni malfermis la stacidomon en 1892. Post 4 jaroj okazis revolucio en la lando, sed en San Fernando nur estis paca situacio, tamen en 1899 usonanoj okupis la urbeton. Ekde 1904 la urbeto estis fakte provinca ĉefurbo, en la sama jaro William H. Taft vizitis ĝin. Okazis dominado de japanoj inter 1941 kaj 1945. Kataklisma erupcio de la proksima Pinatubo okazis en 1991. San Fernando akiris urborajton en 1997.
eta|maldekstre|
 Ekonomio 
San Fernando estas grava centro de la agrikultura prilaborado en Centra Luzono. Oni produktas rizojn, tabakojn kaj sukerkanojn. En 1921 la sukera centra kompanio komencis siajn operaciojn. Strategie situanta en la koro de la provinco la urbego estas hejmo de du publikaj merkatoj, tridek naŭ bankoj, dek sep benzinaj stacioj, sennombraj vendejoj kaj sepdek restoracioj aŭ rapidmanĝejoj. Ĉiujare dum la kristnaska sezono oni produktas manfaritajn lanternojn por la granda loka festivalo, tial oni nomas la urbon "Kristnaska Ĉefurbo de Filipinoj".

 Religio kaj eduko 
San Fernando havas romkatolikan plimultan loĝantaron (80%), eĉ en la urbo troviĝas arkidiocezo. Aliaj religioj inkluzivas protestantismon, sendependajn kristanismojn kaj Islamo. 
eta|
eta|
Pluraj universitatoj, diversaj kampusoj kaj aliaj altlernejoj funkcias en la urbo.

 Trafiko 
Ĉe San Fernando kruciĝas ĉefvojoj norda-suda kaj orienta-okcidenta. Ankaŭ stacidomo funkcias. La proksima internacia flughaveno situas ĉe Angeles.

 Klimato 
La klimato de San Fernando estas klasifikita kiel tropika musona klimato. Jare pluvas ĉirkaŭ 2000 mm, en ĉiuj monatoj estas precipitaĵoj, nur inter decembro-aprilo falas pli malofte. La averaĝa jara temperaturo estas , ne estas grandaj diferencoj inter la monatoj.

 Vidindaĵoj 
 katedralo kaj aliaj preĝejoj
 dioceza muzeo
 decembra festivalo de lanternoj
 monumento Fernandino 
 ĉina pagodo

 Fontoj 
 WikiTrans


Kategorio:Urboj de la Filipinoj
Kategorio:Setlejoj nomitaj laŭ personoj